हसन मिन्हाज

भारतीय वंशाचे अमेरिकन कॉमेडिअन हसन मिन्हाज यांनी आपल्या कलेची अशी छाप सोडली आहे की, प्रत्येक अमेरिकन नागरिकाच्या मुखी त्यांचं नाव आहे. 

व्हाईट हाऊसला होणाऱ्या काही वार्षिक कार्यक्रमांमध्ये पत्रकारांसोबत डिनर हा खास कार्यक्रम असतो. हसन मिन्हाज यांना यावर्षी त्याचं  निमंत्रण मिळालं आहे. 2016 साली ओबामांच्या कार्यकाळात प्रसिद्ध अमेरिकन कॉमेडिअन लॅरी विलमोर यांनी आपली कला सादर केली होती.

कम्युनिस्ट चीनमधला सर्वांत मोठा धर्म कुठला? 

अल्लाहचं नाव घेत करतात मुस्लीम योग

डोनाल्ड ट्रंप राष्ट्रपती झाल्यानंतर त्यांना पुन्हा जेव्हा ही संधी मिळाली तेव्हा लॅरी यांनी आपल्या जागी हसन मिन्हाज यांचं नाव पुढे केलं. त्यावेळेपर्यंत हसन यांचं कॉमेडीच्या क्षेत्रात आजच्या इतकं मोठं नाव नव्हतं.

हसन मिन्हाज

हसन यांना आपली कला सादर करण्यासाठी फक्त 19 दिवसांचा वेळ मिळाला होता. कार्यक्रमात जॉन स्टुअर्ट आणि स्टीफन कॉल्बर्टसारख्या लोकांनी आपली कला प्रस्तुत केली होती. 

पण हसननी आपलं सादरीकरण संपवताना सांगितलं की, "फक्त अमेरिका हाच असा देश आहे जिथे एक भारतीय मुसलमान स्टेजवर येऊन राष्ट्रपतींवरही विनो... आणखी 4000 वर्णांसाठी लेख सुरू ठेवा:
द करू शकतो."

हसन मिन्हाज

या एका वाक्याने  हसनला एका रात्रीत हिरो बनवलं. सोशल मीडियावर हसन मिन्हाज यांचा हा कार्यक्रम सहा अब्जाहून अधिक लोकांनी पाहिला आहे.

कॉमेडिअनचं काम फारसं सन्मानाचं समजलं जात नाही. पण समाजाला आरसा दाखवण्याची कुवत या व्यवसायात आहे.

बऱ्याच काळापर्यंत या व्यवसायात श्वेतवर्णीय लोकांचा दबदबा होता. ज्या लोकांना इंग्रजी भाषा येत नाही तिथेसुद्धा श्वेतवर्णीय स्टँडअप कॉमेडिअन लोकांचाच प्रभाव होता.

या कलेचं स्वरूप एका विशिष्ट वर्गापर्यंत पोहोचलं आहे. त्यामुळे नवीन शक्यतांना कमी वाव मिळतो आहे. जुनेच विषय आणि जुन्याच प्रकारचं सादरीकरण बघून लोक कंटाळले होते.

म्हणूनच आशियायी वंशाच्या लोकांनी जेव्हा नवीन प्रकारे कॉमेडी सादर करायला सुरुवात केली तेव्हा हा एक नवीन प्रवाह निर्माण झाला.  

एका रात्रीत हिरो..

रातोरात प्रसिद्धी या एकाच कारणामुळे हसन मिन्हाज आणि पाकिस्तानच्या अनेक कॉमेडिअनना अमेरिकेत मोठी प्रसिद्धी मिळाली. 

आशिया खंडातल्या जितक्या कॉमेडिअननी परदेशात नाव कमावलं आहे त्यात एक नाव अझीझ अन्सारीचं आहे. त्याने जगभरात स्टॅंड अप कॉमेडी शो केले आहेत. त्याने लिहिलेल्या आणि दिग्दर्शित केलेल्या 'मास्टर ऑफ नन'ला पुरस्कार मिळाला होता.

'मास्टर ऑफ़ नन' मुळे अझीझ अन्सारी एका वेगळ्या उंचीवर पोहोचला.

नेटफ्लिक्सवर हा शो पाहणाऱ्यांची संख्या मोठी आहे. 

भारतीयांनंतर पाकिस्तानी कलाकार अमेरिकेत विशेष लोकप्रिय आहेत. पाकिस्तानी अमेरिकी कॉमेडिअन कुमैल ननजियानी यांच्या 'द बिग सिक' या चित्रपटाला 2017 सालच्या सर्वाधिक लोकप्रिय विनोदी चित्रपटाचा मान मिळाला. 

हा चित्रपट मॉडर्न रोमँटिक या वर्गवारीत मोडणारा आहे. कुमैल आणि त्याची बायको एमिली गॉर्डन यांच्या नात्यावर हा चित्रपट आधारित आहे.

या चित्रपटाच्या निर्मितीचा खर्च फक्त 30 कोटी होता. पण हा चित्रपट इतका लोकप्रिय झाला की, या चित्रपटाने 300 कोटींची कमाई केली आहे. तो यावर्षीचा सगळ्यात यशस्वी चित्रपट आहे. या चित्रपटाचे सनडान्स फिल्म फेस्टिव्हलमध्ये देखील स्क्रीनिंग झालं आहे.

अमेरिकेत उर्दू

'मास्टर ऑफ नन'  या शोच्या आणि 'द बिग सिक' या चित्रपटाच्या यशाचं एक रहस्य असं आहे की, या दोन्ही कलाकृती खासगी आयुष्यावर आधारित आहे. लोकांना जे पाहायचं किंवा ऐकायचं आहे ते सगळं यात आहे.

या चित्रपटातील सगळी पात्रं खऱ्याखुऱ्या आयुष्यातली आहेत. हे देखील या शोच्या लोकप्रियतेचं एक...